JY LEES NOU Aantal tiere wêreldwyd styg eerste keer in ? eeu
Nadat die aantal tiere dekade na dekade afgeneem het, is daar eindelik ’n toename onder die spesies merkbaar.
Tydens ? konferensie in Rusland in 2010 is daar ? projek Tx2 van stapel gestuur wat daarop gemik is om tiergetalle teen 2022 te verdubbel.
A photo posted by WWF Tigers (@wwf_tigers) on Mar 28, 2016 at 9:13am PDT
In daardie stadium was daar na bewering kwalik 3 200 tiere wêreldwyd te bespeur. Ses jaar later loop die beker van hoop byna oor want die aanwas onder tiere so toegeneem het dat daar nou byna 3 900 van hierdie besondere katspesie is. “Dit gee ons baie hoop en wys dat ons spesies en hul habitat kan red wanneer regerings, plaaslike gemeenskappe en bewaringsgesindes saamwerk,” het Marco Lambertini, direkteur-generaal van WWF Internasionaal gesê.
A photo posted by WWF Tigers (@wwf_tigers) on Mar 19, 2016 at 1:30am PDT
Thai-owerhede hoop ook dat die aantal tiere in een van hul nasionale parke, Huai Kha Khaeng, sal toeneem. Navorsers het die afgelope tien jaar versteekte kameras wat deur beweging geaktiveer word, ingespan om tred te hou met individuele diere. Hulle het gevind dat die Indo-Chinese tiere van sowat 20 in 2006 tot meer as 50 toegeneem het.
A photo posted by WWF Tigers (@wwf_tigers) on Aug 19, 2015 at 3:57am PDT
Michael Baltzer, leier van die WWF Tx2-insiatief het gesê dat ? stewige aksieplan vir die volgende ses jaar van die uiterste belang is. “Die wêreldwye afname is vir eers gestop, maar daar is steeds geen veilige plekke vir tiere nie. Veral Suidoos-Asië loop die onafwendbare risiko om al hul tiere te verloor as hul regerings nie onmiddellik optree nie.”
A photo posted by WWF Tigers (@wwf_tigers) on Mar 3, 2016 at 3:26am PST
Daar is beslis nog ’n baie, baie lang pad om te loop voordat die toekoms van tiere ’n stadium bereik waar die spesie nie langer op die bedreigde spesielys sal verskyn nie. In 1900 was daar meer as 100 000 tiere in die natuur, ’n getal wat ligmyle verwyderd is van die kosbare 3 900 wat vandag bestaan. Oscar-wenner en beskermingsaktivis Leonardo diCaprio se stigting, Leonardo DiCaprio Foundation (LDF) is deel van die Tx2 inisiatief.
In sy reaksie op die bekendmaking van die stygende getalle het hy gesê: “Tiere is van die noodsaaklikste en mees geliefde diere op aarde.” In samewerking met die WWF het die LDF daartoe bygedra dat Nepal die grootste vordering in die beskerming van tiere gemaak het. Kambodja is ook besig om die moontlikheid van tiere terug te bring nadat hulle onlangs as “funksioneel uitgestorwe” binne die landsgrense verklaar is.
A photo posted by Chl0ster (@chl0ster) on Apr 10, 2016 at 11:26pm PDT
In Indonesië het tiergetalle ook radikaal afgeneem waar die groot vernietiging van woude plaasvind om aan die behoefte vir palmolie en papier te voorsien. 13 kitsfeite oor tiere 1.	Daar was nege tier-subspesies. Vandag is daar net ses oor. 2.	Elke tier het ’n unieke swartstreep-patroon wat veldiep is. Dis uniek onder dié katspesie. 3.	Tiere kan enige plek aangetref word, van hoë alpynse sneeu tot digte tropiese reënwoude. Hul enigste vereiste: toegang tot prooi.
A photo posted by J.enigma (@j.enigma) on Apr 10, 2016 at 9:09pm PDT
4.	Terloops, het jy geweet tiere is gek oor water en hulle is uitstekende swemmers wat tot 6 km ver kan swem.
A photo posted by Nikhil Chamarty (@nikk_slayer) on Apr 9, 2016 at 8:46am PDT
5.	Tierwelpies is bitter klein wanneer hulle gebore word. Boonop is hulle ook blind en geheel en al hulpeloos. Gelukkig groeie hulle vinnig. Binne ’n maand is hul reeds vier keer hul geboortegrootte.
A photo posted by WWF Tigers (@wwf_tigers) on Jan 21, 2015 at 9:41pm PST
6.	Tiere kan tot 3,3 meter lank word en ’n allemintige 300 kg weeg. Sover bekend is hulle ook redelik vinnig met ’n topspoed van tot 40 km per uur en kan hulle tot 5 meter ver spring. 7.	Tiere kan diere twee keer groter as hulle met sukses doodmaak. Hulle word nie verniet as een van die wêreld se mees gevreesde roofdiere bestempel nie. 8.	Die Bengaalse tier se eetlus is besonder groot en hy kan tot 21 kg se vleis op ’n keer verorber. Sy maaltye word gelykgestel aan sowat 30 buffels per jaar. 9.	En praat van luid: die Bengaalse tier se brul kan snags tot 2 km ver gehoor word. 10.	Net soos renosterhoring, haal tiertande ook ’n hoë prys in die sluikhandel. Onwettige handel beloop jaarliks ’n beraamde $19 biljoen.
A photo posted by WWF Tigers (@wwf_tigers) on Mar 24, 2015 at 9:38pm PDT
A photo posted by WWF Tigers (@wwf_tigers) on Jun 19, 2014 at 12:14pm PDT
11.	Dele van die tier word as ’n Chinese geneesmiddel beskou – en die gebruik van hierdie medisyne word na bewering gesien as ’n simbool van status en rykdom. 12.	Verpoeierde tierbeen word vir maagsere, rumatiek en ingewandskoors “voorgeskryf” terwyl tieroë glo net die aangewese kuur teen epilepsie en malaria is. 13.	China, Taiwan, Japan, Suid-Korea, Amerika en Groot Brittanje is glo ook betrokke by tierhandel.
A photo posted by WWF Tigers (@wwf_tigers) on Oct 3, 2013 at 9:16pm PDT
Bronne: mashable.com, worldwildlife.org, uk.yahoo.news.com, sciencekids.co.nz, onekond.org, tigersinrisis.com